Source: https://www.najpravo.sk/clanky/prve-zasadnutie-velkeho-senatu-obcianskopravneho-kolegia-najvyssieho-sudu-sr.html
Timestamp: 2020-04-05 12:39:22+00:00

Document:
Prvé zasadnutie veľkého senátu občianskoprávneho kolégia Najvyššieho súdu SR | Články | Najprávo.sk - najlepší právny poradca
Prvé zasadnutie veľkého senátu občianskoprávneho kolégia Najvyššieho súdu SR
20.4. 2017, 17:59 | najpravo.sk
Dňa 19. apríla 2017 zasadol po prvý raz od účinnosti Civilného sporového poriadku (CSP) veľký senát občianskoprávneho kolégia Najvyššieho súdu Slovenskej republiky, ktorý riešil zásadnú výkladovú otázku vzájomného vzťahu ustanovení § 420 a § 421 tohto nového procesného kódexu.
Veľký senát pomerom hlasov 7 : 0 dospel k právnemu záveru, podľa ktorého je neprípustné, aby strana sporu v podanom dovolaní kumulovala dôvody prípustnosti dovolania zároveň podľa § 420 aj § 421 CSP. Pokiaľ ale napriek tomu dovolateľ uvedie, že jeho dovolanie je prípustné podľa § 420 a tiež § 421 CSP, dovolací súd sa obmedzí na posúdenie prípustnosti dovolania iba podľa ustanovenia § 420 písm. a/ až f/ CSP.
Právny názor vyjadrený v rozhodnutí veľkého senátu je pre senáty najvyššieho súdu záväzný ( § 48 ods. 3 CSP).
Rozhodnutie veľkého senátu vo veci sp. zn. 1 VCdo 2/2017 bude uverejnené na webovej stránke najvyššieho súdu.
§ 48 Civilného sporového poriadku
(1) Ak senát najvyššieho súdu pri svojom rozhodovaní dospeje k právnemu názoru, ktorý je odlišný od právneho názoru, ktorý už bol vyjadrený v rozhodnutí iného senátu najvyššieho súdu, postúpi vec na prejednanie a rozhodnutie veľkému senátu. V uznesení o postúpení veci odôvodní svoj odlišný právny názor.
(2) Veľký senát sa skladá z predsedu senátu a šiestich sudcov. Predsedom veľkého senátu je predseda príslušného kolégia najvyššieho súdu. Členmi veľkého senátu sú sudcovia senátu najvyššieho súdu, ktorý vec postúpil veľkému senátu podľa odseku 1, a traja sudcovia tohto kolégia určení rozvrhom práce najvyššieho súdu.
(3) Právny názor vyjadrený v rozhodnutí veľkého senátu je pre senáty najvyššieho súdu záväzný. Ak sa senát najvyššieho súdu pri svojom rozhodovaní chce odchýliť od právneho názoru vyjadreného v rozhodnutí veľkého senátu podľa odseku 2, postúpi vec na prejednanie a rozhodnutie veľkému senátu.
(4) Veľký senát si pred rozhodnutím vo veci vyžiada stanovisko ministra spravodlivosti Slovenskej republiky, generálneho prokurátora Slovenskej republiky, prípadne ďalších subjektov.
Zdroj: NS SR, ASPI
Uznesenie o zastavení konania pre nezaplatenie súdneho poplatku v sporovom konaní (§ 10 ods. 1 ZSP)
Bulletin slovenskej advokácie 9/2016
Bulletin slovenskej advokácie 10/2016
Bulletin slovenskej advokácie 11/2016
Dvojfázové rozhodovanie o náhrade trov konania, najprv o nároku a následne o výške hodnotím
ochrana osobnosti náhrada škody spotrebiteľ dedenie náhrada trov konania judikatúra súdne poplatky podielové spoluvlastníctvo exekúcia oslobodenie od súdnych poplatkov odvolanie dovolanie bezpodielové spoluvlastníctvo manželov rekodifikácia premlčanie verejné obstarávanie mediácia trovy konania dokazovanie úroky z omeškania
Návštev: 12017031 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 420
 § 421
 § 420
 § 421
 § 420
 § 421
 súd 
 § 420
 § 48

§ 48